**PRAVILA NAGRADNOG TAKMIČENJA „Valentinovsko nagrađivanje“**

U periodu od 1.2. do 14.2.2025. učestvujte u nagradnom takmičenju **„Valentinovsko nagrađivanje“** i osvojite super nagrade.

**ČLAN 1: TRAJANJE, SVRHA I MJESTO NAGRADNOG TAKMIČENJA**

Nagradno takmičenje održat će se od 1.2.2025. od 00:00 sati do 14.2.2025. do 00:00 sati, na dm active beauty online časopisu, a učestvovati mogu sve osobe s područja Bosne i Hercegovine.

**ČLAN 2: PODRUČJE PROMOCIJE**

Nagradno takmičenje odnosi se isključivo na teritorij Bosne i Hercegovine.

**ČLAN 3: NAGRADE**

Učesnicima Nagradnog takmičenja koji će biti nagrađeni na osnovu odredbi ovih Pravila, bit će uručene nagrade – proizvodi za nju i njega predviđene za svaki pojedinačni dan trajanja takmičenja.

**ČLAN 5: PRAVO UČESTVOVANJA**

Pravo učestvovanja u Nagradnom takmičenju imaju sva fizička lica s prebivalištem u Bosni i Hercegovini (u nastavku Učesnici), osim zaposlenih u dm drogerie markt BiH i članova njihovih užih porodica (roditelji, supružnik, djeca, sestre i braća).

**ČLAN 6: KAKO UČESTVOVATI U NAGRADNOM TAKMIČENJU**

Osoba koja želi učestvovati u Nagradnom takmičenju treba ispuniti sljedeće uslove:

1. Pristupiti Valentinovskom kalendaru na dm active beauty online časopisu, putem linka: link

2. Otvoriti kućicu predviđenu za određeni datum.

3. Tačno odgovoriti na postavljeno pitanje

4**.** Zatim u obrazac unijeti svoje podatke (ime i prezime, e-mail adresa) te tačnu adresu dm prodavnice u kojoj želi preuzeti svoju nagradu, u slučaju da bude izvučena.

Lokacije dm prodavnica mogu se provjeriti [ovdje](https://www.dm-drogeriemarkt.ba/store).

Takmičenje se odvija isključivo na dm active BEAUTY online časopisu, putem aplikacije Valentinovski kalendar: LINK. Svaki dan u periodu od 1.2. do 14.2. (uključivo) bit će otključana po jedna kućica koja odgovara tom danu. Svaka kućica će biti otključana od 00:00 do 24:00 određenog dana. Nakon toga, tj. naredni dan, neće biti moguće otvoriti kućicu od prethodnog dana.

**ČLAN 7: PROGLAŠENJE DOBITNIKA**

Dobitnici Nagradnog takmičenja biraju se slučajnim odabirom, uz uslov tačnog odgovora na postavljeno pitanje. U jednom danu, tj. za jednu kućicu i nagradu može biti izabran samo jedan dobitnik, ukoliko nije drugačije naglašeno. Jedna osoba ne može više puta osvojiti nagradu tokom takmičenja, već samo jednom. Dobitnici će biti objavljivani svaki naredni dan za kućicu i nagradu od prethodnog dana na dm active BEAUTY online magazinu.

Navedeno se ne odnosi na dobitnike od petka do nedjelje s obzirom da će oni biti objavljivani ponedjeljkom.

**ČLAN 8: KAKO PREUZETI NAGRADU**

Dobitnici nagrada bit će obaviješteni o dobitku u roku od dva radna dana, putem e-mail adrese koju su unijeli u aplikaciju, o vremenu i načinu preuzimanja nagrade.

Učesnici koji učestvuju u Nagradnom takmičenju ne mogu zahtijevati nagrade u većim količinama ili drugačije nagrade od onih koje su navedene u ovim Pravilima. Nagrade se ne mogu zamijeniti za novac, drugu robu ili drugu uslugu.

**ČLAN 9: GREŠKE I NEREGULARNE PRIJAVE**

Uzimaju se u razmatranje samo one prijave koje budu potpuno i tačno ispunjene. Sve ostale prijave, tj. one koje ne budu imale tačan odgovor na pitanje smatrat će se neregularnima. dm drogerie markt d.o.o neće prihvatiti odgovornost za mogući gubitak podataka unutar linka na dm ACTIVE beauty online časopisu kao ni za kašnjenje, pogrešno upućene, oštećene ili neisporučene podatke, bilo da su u pitanju tehničke poteškoće koje bi mogle da utiču na elektronsku komunikaciju ili neke druge okolnosti.

**ČLAN 10: FUNKCIONISANJE MREŽE I PONAŠANJE U SKLADU S PRAVILIMA KOMUNIKACIJE NA INTERNETU**

dm nije odgovoran za bilo kakve tehničke probleme u vezi sa učešćem u takmičenju, posebno vezano za funkcionisanje internet mreže, web stranice i obrasca. Organizator ne snosi odgovornost ako učesnik iz bilo kojeg razloga ne uspije da pristupi dm active BEAUTY online časopisu.

Učesnik u takmičenju je informisan o pružanju informacija dm-u.

Učesnici koji učestvuju u takmičenju kroz link moraju biti upoznati sa Politikom zaštite ličnih podataka dm drogerie markt d.o.o koji se nalaze na linku: <https://www.activebeauty.ba/za%C5%A1tita-li%C4%8Dnih-podataka/>